CELEX: 62013FN0027
Language: mt
Date: 2013-03-27 00:00:00
Title: Kawża F-27/13: Rikors ippreżentat fis- 27 ta’ Marzu 2013 — ZZ vs Il-Kummissjoni

20.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 207/56
            
         Rikors ippreżentat fis-27 ta’ Marzu 2013 — ZZ vs Il-Kummissjoni
   (Kawża F-27/13)
   2013/C 207/93
   Lingwa tal-kawża: il-Franċiż
   
      Partijiet
   
   
      Rikorrent: ZZ (rappreżentant: É. Boigelot, avukat)
   
      Konvenuta: Il-Kummissjoni Ewropea
   
      Suġġett
   
   Annullament tad-deċiżjonijiet li jniżżlu fil-grad lir-rikorrent għall-grad AD8 skont l-Artikolu 9(1)(f) tal-Anness IX tar-Regolamenti tal-Persunal, kif ukoll talba għad-danni fir-rigward tad-danni morali u materjali allegatament imġarrba.
   
      Talbiet tar-rikorrent
   
   
               —
            
            
               jannulla d-deċiżjoni adottata fil-5 ta’ Ġunju 2012, meħuda mill-Awtorità tal-Ħatra tripartitika fil-fajl CMS 08/058, li tipprovdi li “hija imposta [fuq ir-rikorrent] is-sanzjoni ta’ tniżżil fil-grad għall-grad AD8 prevista fl-Artikolu 9(1)(f) tal-Anness IX tar-Regolamenti tal-Persunal”, u li tidħol “fis-seħħ fix-xahar ta’ wara d-data tal-iffirmar tagħha”;
            
         
               —
            
            
               jannulla d-deċiżjoni tas-17 ta’ Diċembru 2012, innotifikata fit-18 ta’ Diċembru 2012, li permezz tagħha l-Awtorità tal-Ħatra ċaħdet l-ilment tar-rikorrent li kien ressaq fl-10 ta’ Ottubru 2012 bir-referenza R/566/12;
            
         
               —
            
            
               jikkundanna lill-konvenuta tħallas, bħala kumpens għad-danni morali u materjali u għall-ħsara għall-karriera tar-rikorrent, li ġiet evalwata b’mod simboliku għal EUR 1, l-ammont ta’ EUR 20 000, bla ħsara għal kwalunkwe żieda jew tnaqqis li jistgħu jintalbu fil-mori tal-kawża;
            
         
               —
            
            
               fi kwalunkwe każ, jikkundanna lill-konvenuta għall-ispejjeż kollha, skont l-Artikolu 87(1) Regoli tal-Proċedura tat-Tribunal għas-Servizz Pubbliku.